पप्पु गुरुङ्, १३ भदौ, कञ्चनपुर । भौतिक पूर्वाधार तथा यातायातमन्त्री रमेश लेखकले आगामी छ महिना भित्र महाकाली नदीमा पक्की पुल निर्माणको थालनी हुने जानकारी दिए । आज देखि सुरु भएको नेपाल ईटा उद्योग महासंघको नवौं साधारण सभाको उद्घघाटन गर्दै मन्त्री लेखकले महाकाली नदीमा चार लेनको पक्की पुल बन्ने र त्यसका लागि विस्तृत परियोजना प्रतिवेदन तयार भइसकेको बताए । “अर्थ मन्त्रालयबाट भारत पठाउने काम हुदैछ”, उनले भने । अर्को प्रसङ्गमा उनले अबको १५–१६ महिनामा तीन वटै तहको निर्वाचन गराउन सरकार गम्भीर भएर लागेको बताए ।
